Oficiālais Vēstnesis L 254 , 08/10/1996 Lpp. 0049 - 0051



Komisijas Lēmums (1996. gada 24. jūnijs) par būvizstrādājumu atbilstības apliecināšanas procedūru saskaņā ar Padomes Direktīvas 89/106/EEK 20. panta 2. punktu attiecībā uz sanitārajām ierīcēm (Dokuments attiecas uz EEZ) (96/578/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 89/106/EEK (1988. gada 21. decembris) par dalībvalstu normatīvo un administratīvo aktu tuvināšanu attiecībā uz būvizstrādājumiem [1], kurā jaunākie grozījumi izdarīti ar Direktīvu 93/68/EEK [2], un jo īpaši tās 13. panta 4. punktu, tā kā Komisijai no divām Direktīvas 89/106/EEK 13. panta 3. punktā paredzētajām izstrādājuma atbilstības pārbaudes procedūrām jāizvēlas "pēc iespējas mazāk apgrūtinošā procedūra, kas ir droša"; tā kā tas nozīmē, ka ir jānolemj, vai attiecīgajam izstrādājumam vai izstrādājumu grupai ražošanas kontroles sistēma rūpnīcā, par ko atbild ražotājs, ir vajadzīgs un pietiekams nosacījums atbilstības pārbaudei, vai arī to iemeslu dēļ, kas saistīti ar atbilstību 13. panta 4. punktā minētajiem kritērijiem, vajadzīga apstiprinātas sertifikācijas iestādes iejaukšanās; tā kā 13. panta 4. punktā noteikts, ka šādi pieņemtā procedūra jāizklāsta norādījumos un tehniskajās specifikācijās; tā kā tāpēc ir vēlams formulēt, kādi izstrādājumi vai izstrādājumu grupas minētas norādījumos un tehniskajās specifikācijās; tā kā abas procedūras, kas minētas 13. panta 3. punktā, ir sīki aprakstītas Direktīvas 89/106/EEK III pielikumā; tā kā tāpēc, pamatojoties uz III pielikumu, precīzi jānosaka, ar kādām metodēm abas procedūras jāīsteno katram izstrādājumam vai izstrādājumu grupai, jo III pielikumā dažām sistēmām dota priekšroka; tā kā 13. panta 3. punkta a) apakšpunktā minētā procedūra atbilst sistēmām, kas izklāstītas pirmajā iespējā bez nepārtrauktas novērošanas un otrajā un trešajā iespējā, kas minētas III pielikuma 2. iedaļas ii) punktā, un 13. panta 3. punkta b) apakšpunktā minētā procedūra atbilst sistēmām, kas uzskaitītas III pielikuma 2. iedaļas i) punktā, un pirmajā iespējā ar nepārtrauktu novērošanu, kas izklāstīta III pielikuma 2. iedaļas ii) punktā; tā kā šajā lēmumā noteiktie pasākumi ir saskaņā ar Celtniecības pastāvīgās komitejas atzinumu, IR PIEŅĒMUSI ŠO LĒMUMU. 1. pants Šā lēmuma I pielikumā paredzēto izstrādājumu un izstrādājumu grupu atbilstību pārbauda, izmantojot procedūru, saskaņā ar ko vienīgi ražotājs ir atbildīgs par ražošanas kontroles sistēmu rūpnīcā, ar ko nodrošina izstrādājuma atbilstību visām būtiskajām tehniskajām specifikācijām. 2. pants Šā lēmuma II pielikumā uzskaitīto izstrādājumu atbilstību pārbauda, izmantojot procedūru, saskaņā ar ko papildus ražotāja paša izmantotajai ražošanas kontroles sistēmai rūpnīcā ražošanas kontroles vai paša izstrādājuma vērtēšanā un uzraudzībā iesaista oficiālu sertifikācijas iestādi. 3. pants Šā lēmuma III pielikumā izklāstīto atbilstības pārbaudes procedūru nosaka norādījumos standartu saskaņošanai. 4. pants Šis lēmums ir adresēts dalībvalstīm. Briselē, 1996. gada 24. jūnijā Komisijas vārdā – Komisijas loceklis Martin bangemann [1] OV L 40, 11.2.1989., 12. lpp. [2] OV L 220, 30.8.1993., 1. lpp. -------------------------------------------------- I PIELIKUMS SANITĀRĀS IERĪCES Izlietnes, rezervuāri, notekas, vannas, dušas kabīnes, bidē, pisuāri, ūdens klozetpodi vai ūdens klozeta sēdpodi, zemes, ķīmiskās vai komposta tualetes, šķīdinošās tualetes, tualetes pamatnes, skalošanas tvertnes, burbuļvannas, dušas un vannas aizkari vai aizslietņi. Modulārās sabiedriskās tualetes un tualetes kabīnes, kuru apdarei izmantoti materiāli ar uzliesmošanas pakāpi A, B vai C un kuru uzliesmošanas pakāpe nemainās ražošanas procesā (parasti tualetes, kuru apdarei izmantoti ugunsdroši materiāli), kā arī D, E un F pakāpes materiāli. -------------------------------------------------- II PIELIKUMS SANITĀRĀS IERĪCES Modulārās sabiedriskās tualetes un tualetes kabīnes, kuru apdarei izmantoti materiāli ar uzliesmošanas pakāpi A, B vai C un kuru uzliesmošanas pakāpe mainās ražošanas procesā (parasti tualetes, kas ražotas no ugunsnedrošiem materiāliem). -------------------------------------------------- III PIELIKUMS IZSTRĀDĀJUMU GRUPA SANITĀRĀS IERĪCES (1/1) Atbilstības pārbaudes sistēma Eiropas Standartizācijas komitejai/Eiropas Elektrotehniskās standartizācijas komitejai jākonkretizē šādas atbilstības vērtēšanas sistēmas attiecīgos saskaņotos standartos turpmāk uzskaitītajiem izstrādājumiem un to paredzētajam lietojumam: Izstrādājums(-i) | Paredzētais lietojums (-i) | Līmenis(-ņi) vai pakāpe(-es) Uzliesmojamība | Atbilstības pārbaudes sistēma(-as) | Izlietnes, rezervuāri, notekas, vannas, dušas kabīnes, bidē, pisuāri, ūdens klozetpodi vai ūdensklozeta sēdpodi, zemes, ķīmiskās un komposta tualetes, šķīdinošās tualetes, tualetes pamatnes, skalošanas tvertnes, burbuļvannas, dušas un vannas aizkari un aizslietņi, gatavi tualešu moduļi | Personīgā higiēna | — | 4 | Modulārās sabiedriskās tualetes un tualetes kabīnes | Personīgā higiēna | A, B vai C | 1 | A, B vai C | 3 | D, E vai F | 4 | --------------------------------------------------